
MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK

27/2006.(XII.15.) 

rendelete 

az építményadóról.[footnoteRef:1] [1:  1/2007.(I.11.), 23/2007.(XII.07.), 28/2008.(XII.12.), 24/2009.(XII.16.), 17/2010.(XII.10.), 39/2011.(XII.16.), 24/2013.(XI.29.) valamint __/2014.(__.__.) rendeletekkel módosított egységes szerkezetbe foglalt szöveg] 




Martfű Város Önkormányzata Képviselő-testülete a helyi adókról szóló 1990. évi C. törvény (továbbiakban: Htv.) 1. §. (1) bekezdése és 6. §-a felhatalmazása alapján az illetékességi területén a lakás és a nem lakás céljára szolgáló helyiségek után bevezeti az építményadót.

A rendelet hatálya

1. §

(1) E rendelet hatálya Martfű Város Önkormányzatának illetékességi (közigazgatási) területére terjed ki.
(2) Az adó bevezetésének időtartama határozatlan idejű. Az Önkormányzat Képviselő-testületének Pénzügyi, Ügyrendi és Városfejlesztési Bizottsága évente felülvizsgálja és javaslatot tesz az esetleges módosításra.

Adókötelezettség

2. §

(1) Adóköteles az önkormányzat illetékességi területén lévő építmények közül a lakás és a nem lakás céljára szolgáló épület, épületrész (továbbiakban együtt: építmény).
(2) [footnoteRef:2] [2:  Hatályon kívül helyezte a 39/2011.(XII.16.) rendelet (Hatályos 2012. január 01-jétől)] 

(3) Az adókötelezettség – a 4. §-ban meghatározottak kivételével – az építmény valamennyi helyiségére kiterjed, annak rendeltetésétől, illetőleg hasznosításától függetlenül.

Az adó alanya

3. §

(1) Az adó alanya az, aki a naptári év (továbbiakban: év) első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos, a vagyoni értékű jog jogosítottja a továbbiakban együtt: tulajdonos.)
 (2)[footnoteRef:3] Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak. [3:  Módosította a 23/2007.(XII.07.) rendelet (Hatályos 2008. január 01-jétől)] 


 (3) Társasház, társas garázs és társas üdülő esetén a tulajdonosok önálló adóalanyok, a közös használatú helyiségek után az adó alanya az említett közösség.


Tárgyi adómentesség

4. §[footnoteRef:4] [4:  Módosította az 1/2007.(I.11.) rendelet (Hatályos 2007. január 01-jétől)] 


(1) Mentes az adó alól:
a) a szükséglakás,
b) [footnoteRef:5] [5:  Hatályon kívül helyezte a 39/2011.(XII.16.) rendelet (hatályos 2012. január 01-jétől)] 

c) [footnoteRef:6] [6:  Hatályon kívül helyezte a 39/2011.(XII.16.) rendelet (hatályos 2012. január 01-jétől)] 

d) [footnoteRef:7] [7:  Hatályon kívül helyezte a 24/2009.(XII.16) rendelet (Hatályos 2010. január 01-jétől)] 

e) az ingatlan-nyilvántartási állapot szerint állattartásra vagy növénytermesztésre szolgáló épület vagy az állattartáshoz, növénytermesztéshez kapcsolódó tároló épület (pl. istálló, üvegház, terménytároló, magtár, műtrágyatároló) feltéve, hogy az épületet az adóalany rendeltetésszerűen állattartási, növénytermesztési tevékenységhez kapcsolódóan használja.

(2) Az önkormányzat döntése alapján mentes az adó alól
a) a lakás céljára bejegyzett és használt épület vagy épületrész alapterülete törvény szerint adóköteles részének 50%-a, de legfeljebb 60 m2. A mentesség egy építmény után vehető igénybe.

b) a társasházi és lakásszövetkezeti lakások közös használatú helyisége, tulajdonostól függetlenül, kivéve, a bérbeadás útján hasznosított helyiséget.

c) magánszemély tulajdonában lévő 1 (egy) garázs céljára szolgáló helyiség vagy építmény.

(3)[footnoteRef:8] A vállalkozó üzleti célt szolgáló épülete, épületrésze utáni építményadó esetében a (2) bekezdésben feltüntetett kedvezmények, mentességek nem alkalmazhatók. [8:  Beiktatta a 23/2007.(XII.07.) rendelet (Hatályos 2008. január 01-jétől)] 



Az adókötelezettség keletkezése, változása és megszűnése

5. §

(1)[footnoteRef:9] Az adókötelezettség a használatbavételi, illetőleg a fennmaradási engedély jogerőre emelkedését követő év első napján keletkezik. Az engedély nélkül épült, vagy anélkül használatba vett építmény esetében az adókötelezettség a tényleges használatba vételt követő év első napján keletkezik. [9:  Módosította a 28/2008.(XII.12.) rendelet (Hatályos 2009. január 01-jétől)] 

(2) Az adókötelezettséget érintő változást (így különösen a hasznos alapterület módosulását, az építmény átminősítését) a következő év első napjától kell figyelembe venni.
(3) Az adókötelezettség megszűnik az építmény megszűnése évének utolsó napján. Az építménynek az év első felében történő megszűnése esetén a második félévre vonatkozó adókötelezettség megszűnik.
(4) Az építmény használatának szüneteltetése az adókötelezettséget nem érinti.


Az adó alapja 

6. §

Az adó alapja az építmény négyzetméterben számított hasznos alapterülete.

Az adó mértéke 

7. §[footnoteRef:10] [10:  Módosította a 24/2009.(XII.16) rendelet (Hatályos 2010. január 01-jétől)  ] 


(1)[footnoteRef:11] Az adó mértéke szempontjából az önkormányzat illetékességi területe öt övezetet alkot. Az övezeti beosztás: [11:  Módosította a 24/2013(XI.29.) ö. rendelt (Hatályos 2014. január 01-jétől)] 


a) az első övezet az új kertes városrész (a strandfürdő és sporttelep keleti határától, illetve a Nefelejcs utcától és Martos Flóra utcától nyugatra eső terület azzal, hogy a fenti két megnevezett utca teljes egészében idetartozik; az első övezethez tartozik a Szolnoki út 1-53 és 2-82, valamint a Munkácsy út 1-79 és 2-76 szakasza);

b) a második övezet a központi rész (az első övezet és a vasútvonal közötti terület; a második övezethez tartozik a Szolnoki út 55-től, ill. 84-től a 442-es és 4629. számú utak kereszteződéséig tartó szakasza, a Munkácsy út 81-végig és 78-végig terjedő szakasza, valamint a Tisza-hajlat út);

c) a harmadik övezethez tartozik a régi városrész (a negyedik övezet kivételével az önkormányzat illetékességi területének vasútvonaltól kelet felé eső része);

d) a negyedik övezethez tartoznak a 442-es főút és a 4629. számú (Martfű-Törökszentmiklós) összekötő útvonal által bezárt külterületi ipartelepen található építmények;

e)[footnoteRef:12] az ötödik övezetet a kerítésekkel és épületekkel körülhatárolt úgynevezett Tisza Ipartelep alkotja azzal, hogy az ipartelep határvonalát alkotó, a határvonalba részben vagy egészében beleeső épületek is ugyanehhez az övezethez tartoznak. [12:  Beiktatta a 24/2013.(XI.29.) rendelet (Hatályos 2014. január 01-jétől)] 



(2)[footnoteRef:13] Az adó évi mértéke: [13:  Módosították a 39/2011.(XII.16) (Hatályos 2012. január 1-jétől), 24/2013.(XI.29.) (Hatályos 2014. január 1-jétől) és ___/2014.(__.__) rendeletek (Hatályos 2015. január 1-jétől)] 

a) az első övezetben:  140,- Ft,-/m2;
b) a második övezetben:  140,- Ft,-/m2;
c) a harmadik övezetben:  140,- Ft,-/m2;
d) a negyedik övezetben:  660,- Ft,-/m2;
[bookmark: _GoBack]e) az ötödik övezetben:  260,- Ft,-/m2;

Az adó bevallása és megfizetése
 
8. §[footnoteRef:14] [14:  Módosította az 1/2007.(I.11.) rendelet] 


(1) Adóbevallást az adókötelezettség keletkezését (változását) követő 15 napon belül kell tenni. Az adó bevezetésének évében az adóbevallás határideje január 31. Nem kell újabb adóbevallást tenni mindaddig, ameddig a helyi adót (adókötelezettséget) érintő változás nem következett be.
(2) A fizetendő adó éves összegét az önkormányzati adóhatóság határozattal állapítja meg, amelyet két egyenlő részletben az adóév március 15-ig, illetve szeptember 15-ig kell megfizetni. Az adó bevezetésének évében az adó megfizetésének határideje az adókötelezettséget előíró határozat szerint alkalmazandó.


Méltányosság
 
9.	§.

Az adóhatóság az évi adó összegét kivételesen és különös méltánylást érdemlő esetben mérsékelheti vagy elengedheti az adózó kérelmére, ha az adó megfizetése az adózó és vele egy háztartásban élő hozzátartozói létfenntartását súlyosan veszélyezteti. A kérelemben meg kell határozni a fenti méltányosság gyakorlására okot adó körülményt. A mérséklés vagy elengedés csak a kérelem benyújtásának évében adható.


Hatályba léptető és záró rendelkezések 

10.	§.

(1) E rendelet 2007. január 01. napján lép hatályba.
(2) E rendeletben nem szabályozott kérdésekben a helyi adókról, valamint az adózás rendjéről szóló mindenkori hatályos törvények rendelkezései az irányadók.

Martfű, 2007. január 11.


	Dr. Bakonyi Péter sk.	Balogh Edith sk.
	polgármester	címzetes főjegyző



Egységes szerkezetbe foglalva a legutóbbi módosítást tartalmazó ___/2014.(___.___.) önkormányzati rendelettel.  


Szász Éva
  jegyző


